Aalborg DH har fået udtaget to af deres talenter til U/17-landsholdet i håndbold, der om 10 dage skal spille 3 landskampe i Rumænien.

Nordjylland og Aalborg DH er repræsenteret ved målvogter Christine Madsen. Hun kommer oprindeligt fra Løgstør, men er i gang med sin anden sæson i Aalborg DH. Den anden udtagne er Rikke Ebbesen. Hun er venstre fløj og har trådt sin barnesko i Aalborg KFUM. Det danske U-17 Landshold skal fra den 5. - 7. december spille 3 kampe i Rumænien mod Polen, Slovakiet og værtslandet Rumænien i nævnte rækkefølge. Mia Magnussen fra Frederikshavn og Julie Aagaard fra Aalborg DH er også i landsholdets bruttotrup, men kom ikke med denne gang